الحوت لي كنديرو فالفرن.لي ذاقو عندي مكيفهم والو ! !!! أخواتي عندي ليكم واحد الطريقة كنطيب فيها الحوت في الفرن الي تياكلوا عندي تيحماق عليه ومتايعرفش آشنو تيآكل المقادير نصف كيلو حوت الفرخ الكبير كيكون فيه غير الهبري على فكرة راه الجلدة ديالو تتكون كحلة كتحيد طبعا 2 بصلات مقطعين طوال 2 دانونات مسوسين ملح إبزار سكين جبير كمون 2 مربعات صغار زبدة 10 دراهم فروماج أحمر محكوك الفطر الى كان موجود الطريقة كتآخدي طبسيل ديال اللزجاج اللي تيدخل الفرن تتفرشي البصلة تتحطي ديك الهبرة ديال الحوت ماتقطعيهش يكون صاين تتخلطي فشي زلافة دانونات والعطرية الي ذكرت سابقا وتسقي بيه داك الحوت وديري فجناب دوك 2 طريفات ديال الزبدة ملي يطيب دردري عليه فروماج غير يدوب وخرجيه من الفرن آش غادي نقوليكم واحد اللذة غزالة ماغادش تستغناي عليه من بعد وصحي لا قليان لا زيت أنا بعد الحوت كله ماتنقليهش كيف ماكان ديما غير الفرن بطرق أخرى ولكن هذا الطريقة اللي عطيتكم هي لآلآهم جربوا وردوا علي الخبار صدعتكم ياك على فكرة راه حتى الميرنة اكبيرة تتجي بهد لطريقة تحيدي ليها السنسول تناخد انا جوج يكونوشوية مهبرين وندير هم بنفس الشكل أما اللي عندها الفطرالطبيعي أحسن تتحمريه فشي مقيلة مع شوي زبدة مليحة إبزار ودردره فوق الحوت واش فهمتوني يالله في أمان الله :s5334: